اوورسیز طلباء کا ہیلتھ کوّر

ہم سے رابطہ کریں

[**ombudsman.gov.au**](http://www.ombudsman.gov.au)

**1300 362 072**

GPO Box 442
Canberra ACT 2601

ہمارے دفاتر ان شہروں میں ہیں:

* **Adelaide**
* **Brisbane**
* **Canberra**
* **Melbourne**
* **Perth**
* **Sydney**

# اوورسیز طلباء کا ہیلتھ کوّر

اگر آپ ایک عارضی اسٹوڈنٹ ویزا پر بیرون ملک سے آئے ہوئے ایک طالب علم ہیں تو آپ کے ویزا کی ایک شرط یہ ہے کہ آپ اپنے ویزے کی مدّت کے دوران مناسب صحتی بیمہ کے حامل رہیں۔ اوورسیز اسٹوڈنٹ ہیلتھ کوّر (Overseas Student Health Cover - OSHC) صحتی بیمہ کے اعتبار سے مناسب بیمہ شمار کیا جاتا ہے۔

اس قسم کا کوّر بین الاقوامی طالب علموں کو آسٹریلیا میں موجود ہونے کے دوران ضرورت پڑنے پر طبی اخراجات اور ہسپتال میں دیکھ بھال کے اخراجات کو پورا کرنے میں مدد دیتا ہے۔ OSHC میں ایمبولینس اور محدود ادویات کا کوّر بھی شامل ہے۔

اگر آپ یوکے، سویڈن، نیدرلینڈز، بیلجیم، سلووینیا، اٹلی یا نیوزی لینڈ سے ایک اسٹوڈنٹ ویزا پر آسٹریلیا میں مقیم ہیں تو تو آپ اپنے ملک کے آسٹریلیا کے ساتھ صحت کی دیکھ بھال کے متوازی (reciprocal) انتظامات کے تحت میڈی کیئر کے لئے بھی درخواست دے سکتے ہيں۔. جبکہ ناروے، فن لینڈ، مالٹا اور ریپلک آف آئرلینڈ سے تعلق رکھنے والے طلباء اُن ممالک کے ساتھ معاہدوں کے تحت ایسا نہیں کرسکتے۔

صحت کی دیکھ بھال کے متوازی (reciprocal) انتظامات کے تحت آپ کی میڈی کیئر کی اہلیت OSHC سے اضافی ہوگی۔ میڈی کیئر تک متوازی رسائی ہونے کا یہ مطلب نہیں ہے کہ آپ کو OSHC لینے کی ضرورت نہیں ہے۔

ہوسکتا ہے کہ سویڈن، ناروے اور بیلجیم کے طلباء اپنے قومی منصوبوں کے تحت خصوصی انتظامات کرسکتے ہوں - Department of Home Affairs کے ساتھ چیک کریں تاکہ معلوم ہوسکے کہ اگر آپ پر خصوصی انتظامات لاگو ہوتے ہیں اور آیا آپ OSHC خریدنے کی ضرورت سے مستثنی ہیں۔

## OSHC کس چیز کا احاطہ کرتا ہے؟

OSHC پالیسیاں ہسپتال اور طبی علاج کے اخراجات کی ادائیگی میں مدد دیتی ہیں۔

ایمبولینس خدمات کے لئے بھی ادائیگیاں ملتی ہیں لیکن دواؤں کے لئے صرف محدود فوائد لاگو ہوتے ہیں، جو $50 فی دوا تک محدود ہیں اور انفرادی رکنیت کے لئے ان فوائد کی زیادہ سے زیادہ حد $300 سالانہ ہے (فیملی رکنیت کے لئے یہ حد $600 ہے) ۔ آپ کو اس صورت میں اپنی جیب سے بڑے اخراجات ادا کرنے ڑ سکتے ہیں جب آپ کو دواؤں پر منحصر علاج کی ضرورت ہو، خصوصا آنکولوجی (سرطان) کا علاج، جس میں دسیوں ہزاروں ڈالرز کا خرچ ہوسکتا ہے۔

آسٹریلیا میں داخل ہونے والے مسافروں کو اپنے فوری استعمال کی ادویات اور طبّی آلات قلیل مقدار میں ذاتی استعمال کے لیے ساتھ لانے کی اجازت بھی دی جاسکتی ہے۔ مزید معلومات کے لیے [Therapeutic Goods Administration website—Entering Australia and Personal Importation Scheme](https://www.tga.gov.au/personal-importation-scheme) دیکھیں۔

OSHC عمومی علاج (ancillary یا ایکسٹراز کوّر) کے لیے ادائیگی نہیں کرتی جیسے دانتوں، نظر یا فزیو تھراپی کے لئے۔ اگر آپ کو ایسے علاج معالجوں کے لیے کوّرکی ضرورت ہے، تو آپ OSHC فراہم کنندہ سے اضافی OSHC لے سکتے ہيں۔ آپ OSHC کے ساتھ ساتھ دیگر اضافی بیمہ بھی لے سکتے ہیں جیسے بین الاقوامی سفر کا بیمہ۔

## میں OSHC کہاں سے خرید سکتا ہوں؟

OSHC کی بعض مخصوص بیمہ کاروں کی جانب سے پیشکش کی جاتی ہے۔ یہ پیشکش Department of Health کے ساتھ ایک معاہدے کی تحت کی جاتی ہے جس کا مقصد طلباء کو مناسب قیمت میں موزوں صحتی بیمہ فراہم کرنا ہے۔ رجسٹرڈ صحتی بیمہ کاروں کی صرف ایک قلیل تعداد OSHC کی پیشکش کرتی ہے۔

|  |  |
| --- | --- |
| صحتی بیمہ کار | بیمہ کار کی ویب سائٹ |
| ahm OSHC | [**ahmoshc.com**](http://www.ahmoshc.com/) |
| BUPA Australia | [**overseasstudenthealth.com**](http://www.overseasstudenthealth.com/) |
| Medibank Private | [**medibank.com.au**](http://www.medibank.com.au/Client/StaticPages/OSHCHome.aspx) |
| NIB OSHC | [**nib.com.au**](http://www.nib.com.au/home/newtonib/overseasstudents/Pages/overseasstudents.aspx) |
| Allianz Global Assistance (Lysaght Peoplecare) | [**allianzassistancehealth.com.au/en/student-visa-oshc/**](http://allianzassistancehealth.com.au/en/student-visa-oshc/%20)  |

چونکہ OSHC رکھنا ویزے کی ایک شرط ہے، لہذا اپنا کوّر احتیاط کے ساتھ ہمہ وقت برقرار رکھیں۔ اگر آپ ادائیگیاں بروقت نہيں کرتے یا کوّر کی تجدید کرانا بھول جاتے ہیں تو اس صورت میں آپ اپنا کوّر تو دوبارہ جاری رکھ سکتے ہیں لیکن نادہندہ ہونے کے دوران آپ نے جو خدمات حاصل کی ہيں، ہوسکتا ہے کہ آپ ان کے لیے دعوی دائر کرنے کے اہل نہ ہوں۔

اگر آپ کے ویزا کی حیثیت یا میڈی کیئر اہلیت کسی بھی وقت تبدیل ہوجاتی ہے، تو اپنے بیمہ کار کو جلد از جلد مطلع کر کے یہ معلوم کریں کہ آیا آپ کے کوّر کا درجہ اب بھی موزوں ہے۔ جب آپ کے اسٹوڈنٹ ویزے کی مدت ختم ہوجاتی ہے، تو پھر آپ OSHC رکھنے کے اہل نہیں رہتے۔ ایسی صورت میں آپ رہائشیوں کے کوّر پر یا اوورسیز وزیٹرز ہیلتھ کوّر پلان پر جاسکتے ہیں۔

مزید معلومات ویب سائٹ **ombudsman.gov.au** پر دستیاب ہیں

*براہ کرم نوٹ کریں: یہ دستاویز صرف ایک رہنمائی کے طور پر جاری کی گئی ہے۔ اس وجہ سے، اس میں پیش کردہ معلومات پر انفرادی معاملات کے لیے بطور قانونی مشورہ انحصار نہیں کیا جانا چاہیئے اور نہ ہی اسے یا متبادل قانونی مشورہ سمجھا جانا چاہئے۔ اس دستاویز پر انحصار کرنے کے نتیجہ میں دولت مشترکہ محتسب، قانونی طور پر زیادہ سے زیادہ جائز حد میں رہتے ہوئے، آپ کوہونے والے کسی قسم کے نقصان یا گھاٹے کا ذمہ دار نہیں ہے۔ ذکرشدہ قوانین کے تازہ ترین جریدوں کے لیے، براہ کرم* [***وفاقی ریجسٹر برائے قانون سازی***](https://www.legislation.gov.au/Browse/ByTitle/Acts/InForce/0/0/Principal) *سے رجوع کریں۔*